CELEX: 32008R0933
Language: da
Date: 2008-09-23 00:00:00
Title: Kommissionens forordning (EF) nr. 933/2008 af 23. september 2008 om ændring af bilaget til Rådets forordning (EF) nr. 21/2004 for så vidt angår identifikationsmærkning af dyr og flytningsdokumenternes indhold (EØS-relevant tekst)

24.9.2008   
            
            
               DA
            
            
               Den Europæiske Unions Tidende
            
            
               L 256/5
            
         
      KOMMISSIONENS FORORDNING (EF) Nr. 933/2008
   af 23. september 2008
   om ændring af bilaget til Rådets forordning (EF) nr. 21/2004 for så vidt angår identifikationsmærkning af dyr og flytningsdokumenternes indhold
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 21/2004 af 17. december 2003 om indførelse af en ordning for identifikation og registrering af får og geder og om ændring af forordning (EF) nr. 1782/2003 og direktiv 92/102/EØF og 64/432/EØF (1), særlig artikel 10, stk. 1, og
   ud fra følgende betragtninger:
   
               (1)
            
            
               I henhold til forordning (EF) nr. 21/2004 skal medlemsstaterne indføre en ordning for identifikation og registrering af får og geder efter bestemmelserne i samme forordning.
            
         
               (2)
            
            
               Ordningen skal omfatte fire elementer: mærker til identifikation af hvert enkelt dyr (identifikationsmærker), registre, der føres på hver enkelt bedrift og holdes ajour, flytningsdokumenter og et centralt register eller en elektronisk database. Kravene vedrørende disse elementer er fastsat i bilaget til nævnte forordning.
            
         
               (3)
            
            
               I henhold til forordning (EF) nr. 21/2004, som ændret ved forordning (EF) nr. 1560/2007 (2), skal elektronisk identifikation være obligatorisk fra den 31. december 2009.
            
         
               (4)
            
            
               Den 17. november 2007 forelagde Kommissionen en rapport for Rådet om anvendelse af elektronisk identifikation af får og geder (3). I rapporten konkluderes det, at medlemsstaterne på visse betingelser også bør kunne godkende nye typer identifikatorer til identifikation af får og geder.
            
         
               (5)
            
            
               Der er sket en teknologisk udvikling med hensyn til elektronisk identifikation. Der bør derfor foretages en ændring af de krav vedrørende identifikationsmærker, der er fastsat i forordning (EF) nr. 21/2004, med henblik på at tillade et bredere udvalg af tekniske kombinationer. De nyudviklede identifikationsmærker, f.eks. injicerbare identifikatorer og elektroniske mærker på kodebenet, bør følgelig tillades som identifikationsmærker i henhold til nævnte forordning. Anvendelsen af dem bør dog begrænses til indenlandske flytninger, idet der tages hensyn til behovet for at indhente yderligere praktiske erfaringer med anvendelsen af disse nye identifikationsmærker. Da elektronisk identifikation bliver det første identifikationsmærke, bør medlemsstaterne have mulighed for større fleksibilitet i forbindelse med anvendelse af konventionelle identifikationsmærker som anden identifikator. Afsnit A i bilaget til forordning (EF) nr. 21/2004 bør derfor ændres i overensstemmelse hermed.
            
         
               (6)
            
            
               Afsnit B i bilaget til forordning (EF) nr. 21/2004 indeholder bestemmelser om, hvilke oplysninger der bør indgå i de registre, der føres på hver enkelt bedrift og holdes ajour. Dele af oplysningerne findes kun på fødselsbedriften. For at mindske den administrative byrde bør det pågældende afsnit i bilaget derfor ændres.
            
         
               (7)
            
            
               Det er fastsat i forordning (EF) nr. 21/2004, at elektronisk identifikation fra den 31. december 2009 skal være obligatorisk for alle dyr, der er født efter den dato. I det første år efter den 31. december 2009 vil de fleste dyr imidlertid blot være mærket med konventionelle, ikke-elektroniske identifikatorer, eftersom de pågældende dyr vil være født før nævnte dato. I det år vil dyr med elektroniske identifikatorer blive flyttet og håndteret sammen med dyr med ikke-elektroniske identifikatorer.
            
         
               (8)
            
            
               Dyrs individuelle koder fra ikke-elektroniske identifikatorer kan kun registreres manuelt. Manuel registrering af ikke-elektroniske identifikatorer kræver en stor indsats fra brugernes side og udgør en potentiel fejlkilde. Dertil kommer, at det ville være besværligt for de erhvervsdrivende at pille de få dyr med elektroniske identifikatorer ud og registrere deres individuelle koder. Det ville også være en byrde at kræve, at der er installeret elektroniske aflæsningssystemer til individuel registrering, da de fleste af dyrene stadig identificeres ved hjælp af konventionelle ikke-elektroniske øremærker. Fristen for, hvornår flytningsdokumentet skal indeholde dyrs individuelle koder, bør derfor udskydes til det tidspunkt, hvor en væsentlig andel af fåre- og gedepopulationen allerede identificeres elektronisk. Det var også den konklusion, der blev draget i Kommissionens rapport om anvendelse af elektronisk identifikation af får og geder.
            
         
               (9)
            
            
               Det tidspunkt, hvorfra flytningsdokumentet skal indeholde de enkelte dyrs individuelle identifikationskode, bør derfor udskydes til den 1. januar 2011. Den dato, der henvises til i afsnit C, punkt 2, i bilaget til forordning (EF) nr. 21/2004 vedrørende flytningsdokumentet, bør derfor ændres i overensstemmelse hermed.
            
         
               (10)
            
            
               Der bør tages hensyn til den særlige situation for dyr født før den 1. januar 2010 i forbindelse med kravet om registrering af dyrs individuelle koder i flytningsdokumentet. De risici, der er forbundet med flytninger af sådanne dyr til et slagteri, er begrænsede og kan ikke begrunde den ekstra administrative byrde, som kravet medfører. Dyr, der flyttes direkte til et slagteri, bør derfor undtages fra kravet, uanset hvornår dyrene flyttes.
            
         
               (11)
            
            
               Skønt dyr født før den 1. januar 2010 stadig udgør en væsentlig del af fåre- og gedepopulationen i 2011, vil risiciene i forbindelse med flytning af dem desuden falde konstant proportionelt med faldet i antallet af sådanne dyr indtil den 31. december 2011. Flytninger af sådanne dyr bør derfor indtil den 31. december 2011 undtages fra kravet om registrering af dyrs individuelle koder i flytningsdokumentet. Efter den dato vil langt størsteparten af fåre- og gedepopulationen være elektronisk identificeret, og manuel registrering vil kun være nødvendig i et lille antal tilfælde, da det kun vil dreje sig om gamle dyr, der flyttes til andre bedrifter og ikke til slagterier. Den byrde, registreringen medfører for brugerne efter den 31. december 2011, og de potentielle fejlkilder vil da ligge på et acceptabelt niveau.
            
         
               (12)
            
            
               Der bør derfor fastsættes overgangsbestemmelser i ordningens indkøringsperiode for så vidt angår registrering af dyrs individuelle koder i flytningsdokumentet for dyr født før den 1. januar 2010.
            
         
               (13)
            
            
               Afsnit C i bilaget til forordning (EF) nr. 21/2004 indeholder bestemmelser om, hvilke oplysninger der bør indgå i flytningsdokumentet. Bestemmelsesbedriftens identifikationskode er ikke altid til rådighed på afsendelsesbedriften. Bestemmelsesbedriftens eller den kommende brugers navn og adresse bør kunne accepteres som et alternativ.
            
         
               (14)
            
            
               Forordning (EF) nr. 21/2004 bør derfor ændres i overensstemmelse hermed.
            
         
               (15)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE FORORDNING:
   Artikel 1
   Bilaget til forordning (EF) nr. 21/2004 erstattes af teksten i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. september 2008.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EUT L 5 af 9.1.2004, s. 8.
   
      (2)  EUT L 340 af 22.12.2007, s. 25.
   
      (3)  KOM(2007) 711.
   
      BILAG
      
         
            »BILAG
            A.   IDENTIFIKATIONSMÆRKER
            
                        1.
                     
                     
                        Den kompetente myndighed godkender identifikationsmærker, jf. artikel 4, stk. 1, der skal udformes således, at:
                        
                                    a)
                                 
                                 
                                    det sikres, at der er mindst ét synligt og ét elektronisk læsbart mærke
                                 
                              
                                    b)
                                 
                                 
                                    de bliver siddende uden at påføre dyret lidelser
                                 
                              
                                    c)
                                 
                                 
                                    de let kan fjernes fra fødevarekæden.
                                 
                              
                  
                        2.
                     
                     
                        Identifikationsmærkerne skal indeholde en kode, der giver følgende oplysninger i den angivne rækkefølge:
                        
                                    a)
                                 
                                 
                                    koden på to bogstaver eller den trecifrede numeriske kode (1) i henhold til ISO 3166 for den medlemsstat, hvor den bedrift, hvor dyret først identificeres, er beliggende (landekoden).
                                 
                              
                                    b)
                                 
                                 
                                    en individuel kode, der højst må være på 12 cifre.
                                 
                              Ud over koderne i litra a) og b) kan medlemsstaternes kompetente myndighed tillade, at der anvendes en stregkode, og at brugeren anfører supplerende oplysninger, forudsat at det ikke gør det vanskeligere at læse koderne.
                     
                  
                        3.
                     
                     
                        Det første identifikationsmærke, der er omhandlet i artikel 4, stk. 2, litra a), skal opfylde kriterierne i følgende litra a) eller b):
                        
                                    a)
                                 
                                 
                                    en elektronisk identifikator i form af en ruminal bolus eller et elektronisk øremærke i overensstemmelse med de tekniske egenskaber anført i punkt 6 eller
                                 
                              
                                    b)
                                 
                                 
                                    et øremærke fremstillet af et bestandigt materiale, som ikke kan forfalskes, og som er let at læse i hele dyrets levetid; det må ikke kunne genbruges, og koderne omhandlet i punkt 2 må ikke kunne fjernes.
                                 
                              
                  
                        4.
                     
                     
                        Det andet identifikationsmærke, der er omhandlet i artikel 4, stk. 2, litra b), skal opfylde følgende kriterier:
                        
                                    a)
                                 
                                 
                                    for dyr, der er identificeret i overensstemmelse med punkt 3, litra a):
                                    
                                                i)
                                             
                                             
                                                et øremærke, som opfylder de kriterier, der er fastsat i punkt 3, litra b), eller
                                             
                                          
                                                ii)
                                             
                                             
                                                et mærke på kodebenet, som opfylder de kriterier for øremærker, der er fastsat i punkt 3, litra b), eller
                                             
                                          
                                                iii)
                                             
                                             
                                                en tatovering, undtagen for dyr, der er genstand for samhandel inden for Fællesskabet
                                             
                                          
                              
                                    b)
                                 
                                 
                                    for dyr, der er identificeret i overensstemmelse med punkt 3, litra b):
                                    
                                                i)
                                             
                                             
                                                en elektronisk identifikator, som opfylder de kriterier, der er fastsat i punkt 3, litra a), eller
                                             
                                          
                                                ii)
                                             
                                             
                                                for dyr, der ikke er genstand for samhandel inden for Fællesskabet, en elektronisk identifikator i form af et elektronisk mærke på kodebenet eller en injicerbar transponder i overensstemmelse med de tekniske egenskaber anført i punkt 6 eller
                                             
                                          
                                                iii)
                                             
                                             
                                                hvis elektronisk identifikation i henhold til artikel 9, stk. 3, ikke er obligatorisk:
                                                
                                                            —
                                                         
                                                         
                                                            et øremærke, som opfylder de kriterier, der er fastsat i punkt 3, litra b)
                                                         
                                                      
                                                            —
                                                         
                                                         
                                                            et mærke på kodebenet, som opfylder de kriterier for øremærker, der er fastsat i punkt 3, litra b), eller
                                                         
                                                      
                                                            —
                                                         
                                                         
                                                            en tatovering.
                                                         
                                                      
                                          
                              
                  
                        5.
                     
                     
                        Den i artikel 4, stk. 2, litra c), omhandlede ordning kræver individuel identifikation af hvert dyr på hver enkelt bedrift og omfatter en erstatningsprocedure, når mærket er blevet ulæseligt eller er gået tabt, der er under den kompetente myndigheds kontrol og sikrer sporbarheden mellem bedrifter med henblik på at kontrollere epizootier. Ordningen gør det muligt at spore flytning af dyr på nationalt område med samme formål for øje.
                     
                  
                        6.
                     
                     
                        De elektroniske identifikatorer skal have følgende tekniske egenskaber:
                        
                                    a)
                                 
                                 
                                    De skal være passive transpondere, der kun kan aflæses (read-only), med HDX- eller FDX-B-teknologi, som er i overensstemmelse med ISO-standard 11784 og 11785.
                                 
                              
                                    b)
                                 
                                 
                                    De skal kunne aflæses med aflæsningsudstyr, som er i overensstemmelse med ISO-standard 11785 og i stand til at læse HDX- og FDX-B-transpondere.
                                 
                              
                                    c)
                                 
                                 
                                    Aflæsningsafstanden skal være:
                                    
                                                i)
                                             
                                             
                                                på mindst 12 centimeter, hvis der er tale om øremærker og mærker på kodeben, når der anvendes bærbart aflæsningsudstyr
                                             
                                          
                                                ii)
                                             
                                             
                                                på mindst 20 centimeter, hvis der er tale om ruminale boluser og injicerbare transpondere, når der anvendes bærbart aflæsningsudstyr
                                             
                                          
                                                iii)
                                             
                                             
                                                på mindst 50 centimeter for alle typer identifikatorer, når der anvendes stationært aflæsningsudstyr.
                                             
                                          
                              
                  
                        7.
                     
                     
                        Den i artikel 4, stk. 3, omhandlede identifikationsmetode er som følger:
                        
                                    a)
                                 
                                 
                                    Dyrene identificeres ved hjælp af et af den kompetente myndighed godkendt øremærke, som anbringes i det ene øre.
                                 
                              
                                    b)
                                 
                                 
                                    Øremærket skal være fremstillet af et bestandigt materiale, må ikke kunne forfalskes og skal være let at læse. Det må ikke kunne genbruges og må kun være forsynet med koder, som ikke kan fjernes.
                                 
                              
                                    c)
                                 
                                 
                                    Øremærket skal mindst indeholde følgende oplysninger:
                                    
                                                i)
                                             
                                             
                                                landekoden på to bogstaver (1) og
                                             
                                          
                                                ii)
                                             
                                             
                                                fødselsbedriftens identifikationskode eller en individuel kode, der gør det muligt at fastslå fødselsbedriften.
                                             
                                          
                              De medlemsstater, som anvender denne alternative metode, skal underrette Kommissionen og de øvrige medlemsstaterne herom inden for rammerne af den komité, der er omhandlet i artikel 13, stk. 1.
                        Hvis dyr, som er identificeret i henhold til dette punkt, enten beholdes, til de er over 12 måneder gamle, eller er bestemt til samhandel inden for Fællesskabet eller udførsel til tredjelande og under alle omstændigheder fortsat holdes på fødselsbedriften, skal de identificeres i henhold til punkt 1-4, inden de forlader den pågældende bedrift.
                     
                  B.   BEDRIFTSREGISTER
            
                        1.
                     
                     
                        Fra den 9. juli 2005 skal bedriftsregistret mindst indeholde følgende:
                        
                                    a)
                                 
                                 
                                    bedriftens identifikationskode
                                 
                              
                                    b)
                                 
                                 
                                    bedriftens adresse og de geografiske koordinater eller tilsvarende geografisk bestemmelse af bedriften
                                 
                              
                                    c)
                                 
                                 
                                    produktionstype
                                 
                              
                                    d)
                                 
                                 
                                    resultat af og dato for den seneste opgørelse, jf. artikel 7
                                 
                              
                                    e)
                                 
                                 
                                    brugerens navn og adresse
                                 
                              
                                    f)
                                 
                                 
                                    for dyr, der forlader bedriften:
                                    
                                                i)
                                             
                                             
                                                transportvirksomhedens navn
                                             
                                          
                                                ii)
                                             
                                             
                                                indregistreringsnummer på den del af transportmidlet, dyrene transporteres i
                                             
                                          
                                                iii)
                                             
                                             
                                                bestemmelsesbedriftens identifikationskode eller navn og adresse, eller for dyr, der flyttes til et slagteri, slagteriets identifikationskode eller navn tillige med afsendelsesdatoen
                                             
                                          eller en kopi eller bekræftet genpart af det i artikel 6 nævnte flytningsdokument
                                 
                              
                                    g)
                                 
                                 
                                    for dyr, der er ankommet til bedriften, identifikationskoden for den bedrift, de er kommet fra, tillige med ankomstdatoen
                                 
                              
                                    h)
                                 
                                 
                                    oplysninger om eventuel(le) erstatning(er) af identifikationsmærker.
                                 
                              
                  
                        2.
                     
                     
                        Fra den 31. december 2009 skal bedriftsregistret mindst indeholde følgende ajourførte oplysninger for hvert enkelt dyr, der er født efter denne dato:
                        
                                    a)
                                 
                                 
                                    dyrets identifikationskode
                                 
                              
                                    b)
                                 
                                 
                                    på fødselsbedriften: fødselsår og identifikationsdato
                                 
                              
                                    c)
                                 
                                 
                                    den måned og det år, hvor dyret døde på bedriften
                                 
                              
                                    d)
                                 
                                 
                                    om muligt race og genotype.
                                 
                              For dyr, som er identificeret i henhold til punkt 7 i afsnit A, skal de i litra a)-d) i dette punkt nævnte oplysninger dog anføres for hvert enkelt parti dyr, som har den samme identifikation, og antallet af dyr skal angives.
                     
                  
                        3.
                     
                     
                        Bedriftsregistret skal indeholde navnet på den udpegede eller godkendte repræsentant for den kompetente myndighed, der har kontrolleret registret, dennes underskrift og kontroldatoen.
                     
                  C.   FLYTNINGSDOKUMENT
            
                        1.
                     
                     
                        Flytningsdokumentet skal udfyldes af brugeren på grundlag af en model, som den kompetente myndighed har udarbejdet. Det skal mindst indeholde følgende:
                        
                                    a)
                                 
                                 
                                    bedriftens identifikationskode
                                 
                              
                                    b)
                                 
                                 
                                    brugerens navn og adresse
                                 
                              
                                    c)
                                 
                                 
                                    det samlede antal flyttede dyr
                                 
                              
                                    d)
                                 
                                 
                                    bestemmelsesbedriftens eller den kommende brugers identifikationskode eller navn og adresse eller, når dyrene flyttes til et slagteri, slagteriets identifikationskode eller navn og lokalisering eller i forbindelse med græsningsskifte bestemmelsesstedet
                                 
                              
                                    e)
                                 
                                 
                                    oplysninger om det benyttede transportmiddel og om transportvirksomheden, herunder dens autorisationsnummer
                                 
                              
                                    f)
                                 
                                 
                                    afsendelsesdato
                                 
                              
                                    g)
                                 
                                 
                                    brugerens underskrift.
                                 
                              
                  
                        2.
                     
                     
                        Fra den 1. januar 2011 skal flytningsdokumentet for hvert enkelt dyr, som er identificeret i henhold til punkt 1-6 i afsnit A, ud over de oplysninger, der er nævnt i punkt 1 i nærværende afsnit, indeholde dyrets individuelle identifikationskode.
                     
                  
                        3.
                     
                     
                        Oplysningerne omhandlet i punkt 2 er dog ikke obligatoriske for dyr født senest den 31. december 2009:
                        
                                    a)
                                 
                                 
                                    ved flytning direkte eller via en kanaliseringsprocedure til et slagteri, dog ikke ved efterfølgende flytninger til andre bedrifter
                                 
                              
                                    b)
                                 
                                 
                                    indtil den 31. december 2011 for alle andre flytninger.
                                 
                              
                  D.   ELEKTRONISK DATABASE
            
                        1.
                     
                     
                        Den elektroniske database skal mindst indeholde følgende oplysninger om hver enkelt bedrift:
                        
                                    a)
                                 
                                 
                                    bedriftens identifikationskode
                                 
                              
                                    b)
                                 
                                 
                                    bedriftens adresse og de geografiske koordinater eller tilsvarende geografisk bestemmelse af bedriften
                                 
                              
                                    c)
                                 
                                 
                                    brugerens navn og adresse og aktivitet
                                 
                              
                                    d)
                                 
                                 
                                    dyrearter
                                 
                              
                                    e)
                                 
                                 
                                    produktionstype
                                 
                              
                                    f)
                                 
                                 
                                    resultatet af den opgørelse over dyrene, der er nævnt i artikel 7, stk. 2, samt datoen for opgørelsen
                                 
                              
                                    g)
                                 
                                 
                                    et datafelt forbeholdt myndighederne, hvor de kan indsætte sundhedsoplysninger, f.eks. restriktioner på flytninger, status eller andre relevante oplysninger i forbindelse med EF-programmer eller nationale programmer.
                                 
                              
                  
                        2.
                     
                     
                        I overensstemmelse med bestemmelserne i artikel 8 skal hver enkelt flytning af dyr for alle bedrifters vedkommende indlæses i databasen.
                        Indlæsningen skal mindst omfatte følgende oplysninger:
                        
                                    a)
                                 
                                 
                                    antal dyr, der flyttes
                                 
                              
                                    b)
                                 
                                 
                                    afsendelsesbedriftens identifikationskode
                                 
                              
                                    c)
                                 
                                 
                                    afsendelsesdato
                                 
                              
                                    d)
                                 
                                 
                                    modtagelsesbedriftens identifikationskode
                                 
                              
                                    e)
                                 
                                 
                                    ankomstdato.«
                                 
                              
                  
      
      (1)  
                  Østrig
               
               
                  AT
               
               
                  040
               
            
                  Belgien
               
               
                  BE
               
               
                  056
               
            
                  Bulgarien
               
               
                  BG
               
               
                  100
               
            
                  Cypern
               
               
                  CY
               
               
                  196
               
            
                  Tjekkiet
               
               
                  CZ
               
               
                  203
               
            
                  Danmark
               
               
                  DK
               
               
                  208
               
            
                  Estland
               
               
                  EE
               
               
                  233
               
            
                  Finland
               
               
                  FI
               
               
                  246
               
            
                  Frankrig
               
               
                  FR
               
               
                  250
               
            
                  Tyskland
               
               
                  DE
               
               
                  276
               
            
                  Grækenland
               
               
                  EL
               
               
                  300
               
            
                  Ungarn
               
               
                  HU
               
               
                  348
               
            
                  Irland
               
               
                  IE
               
               
                  372
               
            
                  Italien
               
               
                  IT
               
               
                  380
               
            
                  Letland
               
               
                  LV
               
               
                  428
               
            
                  Litauen
               
               
                  LT
               
               
                  440
               
            
                  Luxembourg
               
               
                  LU
               
               
                  442
               
            
                  Malta
               
               
                  MT
               
               
                  470
               
            
                  Nederlandene
               
               
                  NL
               
               
                  528
               
            
                  Polen
               
               
                  PL
               
               
                  616
               
            
                  Portugal
               
               
                  PT
               
               
                  620
               
            
                  Rumænien
               
               
                  RO
               
               
                  642
               
            
                  Slovakiet
               
               
                  SK
               
               
                  703
               
            
                  Slovenien
               
               
                  SI
               
               
                  705
               
            
                  Spanien
               
               
                  ES
               
               
                  724
               
            
                  Sverige
               
               
                  SE
               
               
                  752
               
            
                  Det Forenede Kongerige
               
               
                  UK
               
               
                  826